જો તમને ઊંચાઈનો ડર લાગતો હોય, વર્ટિગો જેવી તકલીફ હોય તો-તો આ ફિલ્મ તમારાં હાજાં ગગડાવી નાખશે. કેમ કે આ ફિલ્મની સુપર્બ સિનેમૅટોગ્રાફી અને અફલાતૂન ૩D ઇફેક્ટ્સ પેટમાં થિþલનાં પતંગિયાં ઊડાઊડ કરી મૂકે એવી અસર પેદા કરે છે. ખાસ કરીને ફિલિપ પેતી ટ્વિન ટાવર્સ વચ્ચે ચાલવાનું શરૂ કરે છે એ દૃશ્યો તો ભલભલા લોકો ખુરશીનાં હૅન્ડલ પકડી લે એવાં બન્યાં છે. ‘ધ વૉક’ ફિલ્મમાં એકસાથે ઘણીબધી બાબતો સ્પર્શી જાય એવી છે. એક તો ટ્વિન ટાવર્સની વચ્ચે ટાઇટ-રોપ-વૉક કરવાનું ફિલિપ પેતીનું પૅશન, જે આખી ફિલ્મમાં સતત દેખાતું રહે છે. સાથોસાથ એક સરસ ક્વિક લવ-સ્ટોરી પણ છે. એ લવ-સ્ટોરીમાં આપણને લટ્ટé કરી દે છે મારકણી આંખોવાળી ફ્રેન્ચ-કૅનેડિયન અભિનેત્રી શાર્લોટ લે બોં, જે પહેલેથી છેલ્લે સુધી ફિલિપના આ આત્મઘાતી સાહસને સર્પોટ કરે છે. અહીં આપણા સંજય ગુપ્તા જેવા બૉલીવુડિયા ડિરેક્ટર હોત તો મૈં તુમ્હેં અપની ઝિંદગી કે સાથ ખિલવાડ કરને નહીં દૂંગી, તુમ્હેં અગર કુછ હો ગયા તો મેરા ક્યા હોગા? ટાઇપનો મેલોડ્રામા ઘુસાડી શક્યા હોત. પરંતુ આ ફિલ્મ એક પણ તબક્કે પોતાની હળવાશ અને થિþલ ગુમાવતી નથી.